הגדרות ניראות של חיפוש לאתר | MOSS and MORE
או במילים אחרות איך להגדיר שאתר מסוים לא יופיע בתוצאות חיפוש.
אם אתם מנהלים כמה אתרים בפורטל שלכם ורוצים להגדיר עבור אחדים מהם שלא יופיעו בתוצאות חיפוש, אז כדאי שתדעו שזה אפשרי. איך עושים את זה? על זה בדיוק הפוסט.
שלבים בהגדרת ניראות חיפוש לאתר
1. עברו להגדרות האתר (לשם כך נדרשת הרשאה של שליטה מלאה על האתר) ובניהול אתר בחרו באפשרות ניראות אתר.
2. כעת יפתח מסך ניראות החיפוש
ברירת המחדל המסומנת היא "כן". שנו את הבחירה ל"לא".
שימו לב, משתמשים שאין להם הרשאה לאתר זה, לא יראו את פריטי האתר בתוצאות החיפוש ללא קשר להגדרה זו, לכן אל תמהרו להשתמש באפשרות הזו, אלא אם אתם ממש חייבים.
הגדרות ניראות עבור ספרייה או רשימה בודדת
ניתן גם לקבוע הגדרות חיפוש לספרייה בודדת. במקרה שלא נרצה שכל האתר לא יופיע בתוצאות החיפוש, אלא רק פריטים מרשימה מסוימת.
1. עברו להגדרות הספרייה/רשימה ובהגדרות כלליות בחרו באפשרות הגדרות מתקדמות.
2. יפתח חלון הגדרות רשימה/ספרייה.
באפשרות האחרונה – חיפוש שנו את הבחירה ל"לא" לאפשר לפריטים להופיע בתוצאות חיפוש.
שימו לב, הגדרות חיפוש יכנסו לתוקף לאחר אינדוקס של האתר ולא באופן מיידי, ולכן חשוב להחיל את ההגדרות עם יצירת הרשימה ולא לאחר יצירת פריטים ברשימה.
זה הכל, פשוט לא?